316 
PIÈCES A L’APPUI. 
C’est enfermer à ses amis la porte 
De la raison qui languist presque morte, 
Pour en bailler la clef à l’ennemie 
Qui la reçoit soubs umbre d’estre amie. 
C’est mille maulx pour une seulle œillade, 
C’est estre sain et faindre le malade , 
C’est en mentant se pariurer et faire 
Profession de flatter et de plaire. 
C’est ung grand feu couvert d’ung peu de glace , 
C’est ung beau jeu toutremply de fallace , 
C’est ung despit, une guerre, une trêve , 
Ung loing pencer, une parole brève. 
C’est par dehors dissimuler sa joye, 
Celant ung cœur au-dedans qui larmoyé; 
C’est ung malheur si plaisant qu’on désire 
Tousiours languir en ung si beau martyre. 
C’est une paix qui n’ha point de durée ; 
C’est une guerre au combat asseurée , 
Où le vaincu reçoit toute la gloire 
Et le vaincueur ne gaingne la victoire. 
C’est une erreur de ieunesse qui prise 
Une prison trop plus que sa franchise , 
C’est un pencer qui iamais ne repose 
Et si ne veult penser qu’en une chose. 
C’est brief amy, c’est une jalousie , 
C’est une fîebvre et une frénaisie ; 
Car quel malheur plus maulvais pourroit estre 
Que recepvoir une femme pour maistre ? 
